Karl Bjarnhof
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Karl Bjarnhof var en dansk forfatter. Han virket som organist, journalist og radiointervjuer og medstifter av Det Danske Akademi. Etter utgivelsene av de mindre betydelige romanene Møl og rust (1935) og Livets elskere (1937) slo han igjennom med erindringsbøkene Stjernerne blegner (1956) og Det gode lys (1957). I disse bøkene gir han en gripende skildring av sin kamp for å bevare livsmotet på tross av sin nesten totale blindhet.
Også romanen Den korte dag er lang nok (1958, også dramatisert) handler om de blindes skjebne. Senere kom blant annet musikerromanen Jorim er mit navn (1959), novellene Anonyme profiler (1962) og romanene Denne sidste sommer (1968) og Romersk kvartet (1970). Utgivelser i norsk oversettelse Stjernerne begner (1956). Norsk oversettelse: Sternene blekner (1957)  Det gode lys (1957). Norsk oversettelse: Det gode lys (1957)  Den korte dag er lang nok (1958). Norsk oversettelse: Den korte dag er lang nok (1959)  Historien om Sascha (1961). Norsk oversettelse: Historien om Sascha (1962)  Denne sidste sommer (1968). Norsk oversettelse: Denne siste sommer (1968) Les mer i Store norske leksikon Danmarks litteratur litteratur roman bok dansk Eksterne lenker Dansk Biografisk Leksikon: Karl Bjarnhof